**G U V E R N U L R O M Â N I E I**



**H O T Ă R Â R E**

**pentru modificarea Hotărârii Guvernului nr. 558/2020 privind aprobarea Programului Național INNOTECH STUDENT, finanțat în cadrul Programului Operațional Capital Uman 2014 – 2020**

În temeiul [art.108](lnk:CON%20PRL%201000000%202003%20108) din Constituția României, republicată,

**ARTICOL UNIC**

Hotărârea Guvernului nr. 558/2020 privind aprobarea Programului Naţional INNOTECH STUDENT, finanţat în cadrul Programului operaţional Capital uman 2014-2020, publicată în Monitorul Oficial al României, Partea I, nr. 631 din 17 iulie 2020, se modifică după cum urmează :

1. La articolul 2, alineatul (1) va avea următorul cuprins:

„(1) Valoarea Programului Național INNOTECH STUDENT alocată în cadrul Programului Operațional Capital Uman 2014-2020 este de 316.024.922,93 lei, echivalentul a 65.247.222,66 euro, la cursul InforEuro din luna mai 2020, reprezentând luna publicării Ghidului Solicitantului - Condiții Specifice INNOTECH STUDENT, cu modificările ulterioare, din care contribuția Uniunii Europene este de 268.621,184,49 lei, echivalentul a 55.460.139,26 euro, corespunzând unei contribuții UE de 85%, iar contribuția națională este de 47.403.738,44 lei, echivalentul a 9.787.083,40 euro, corespunzând unei contribuții naționale de 15%”.

1. La articolul 5, alineatele (3) și (4) vor avea următorul cuprins:

„ (3) Indicatorul de realizare al Programului Național INNOTECH STUDENT este de minimum 9.900 de persoane, respectiv cursanți și studenți care beneficiază de sprijin pentru tranziția de la școală la viața activă.

(4) Indicatorii de rezultat ai Programului Naţional INNOTECH STUDENT sunt:

a) minimum 650 de cursanţi şi studenţi care îşi găsesc un loc de muncă la încetarea calităţii de participant;

b) minimum 1300 de locuri de muncă create şi existente ca urmare a sprijinului primit de sectorul întreprinderilor mici şi mijlocii la 6 luni după terminarea sprijinului.”

**PRIM MINISTRU**

**FLORIN-VASILE CÎȚU**